|  |  |  |
| --- | --- | --- |
|  | Република Србија  Републички завод за статистику | ISSN 0353-9555 |
| **САОПШТЕЊЕ** | | **ГР11** |
| број 309 - год. LXIII, 15.11.2013. | |  |
| **Статистика грађевинарства** | | СРБ309 ГР11 151113 |

**Грађевинска делатност у III кварталу 2013. године**

**− Претходни резултати −**

Према подацима који су прикупљени у III кварталу 2013. године, вредност изведених радова извођача из Републике Србије опала је за 27,5% у односу на III квартал 2012. године, посматрано у текућим ценама, док у сталним ценама тај пад износи 28,6%.

Од укупне вредности изведених радова у III кварталу 2013, вредност радова на територији Републике Србије износи 90,5%, а у иностранству 9,5%.

Посматрано према областима, највећу грађевинску активност забележили су извођачи из Београдске области, чак 52,9% од укупне вредности изведених радова. Следe Јужнобачка област, 8,7%, и Златиборска област, 4,8%, док се учешћа осталих области крећу од 0,1% до 3,9%.

Вредност уговорених радова извођача из Републике Србије у III кварталу 2013. године опала је за 43,3% у односу на III квартал 2012.

![](data:application/x-msmetafile;base64,)

**1. Индекси вредности изведених и уговорених радова**

**извођача из Републике Србије**

|  |  |  |  |  |  |
| --- | --- | --- | --- | --- | --- |
|  | | III 2013  III 2012 | III 2013  II 2013 | III 2013  Ø 2012 | I-III 2013  I-III 2012 |
| Вредност изведених радова – укупно | | 72,5 | 145,2 | 88,6 | 69,0 |
|  | Зграде | 63,3 | 116,1 | 75,7 | 61,9 |
|  | Остале грађевине | 77,1 | 161,5 | 95,1 | 72,8 |
|  | |  |  |  |  |
| Вредност радова изведених у иностранству | | 70,2 | 107,9 | 95,0 | 90,8 |
|  | |  |  |  |  |
| Вредност уговорених радова | | 56,7 | 66,0 | 60,8 | 73,5 |

Методолошка објашњења

Исказани подаци прикупљају се у оквиру истраживања о тромесечној грађевинској активности. Извештај попуњавају правна и физичка лица, која обављају грађевинске радове. Истраживањем нису обухваћена сва правна и физичка лица већ само она која имају значајну грађевинску активност.

**Вредност изведених радова у извештајном тромесечју** представља вредност радова изведених на грађевини коју је у току тромесечја извештајна јединица реализовала с радницима које је непосредно ангажовала за извођење радова.

Индекси вредности у сталним ценама добијени су дељењем индекса у текућим ценама са одговарајућим индексима цена произвођача елемената и материјала за уграђивање у грађевинарству.

Структура вредности изведених радова дата је по врстама грађевина, према Класификацији врста грађевина.

**Грађевине** су конструкције спојене с тлом (подземна, надземна градња, као и водоградња) ради чије се градње обављају грађевински радови, а направљенe су од грађевинских материјала и готових производа за уградњу. У грађевинске радове не спадају они радови који служе у пољопривредне сврхе (припрема земље, сејање или сађење итд.).

**Зграде** су трајне грађевине са кровом и спољним зидовима, изграђене као самосталне употребне целине које пружају заштиту од временских и других спољних утицаја, а намењене су за становање, обављање неке делатности или за смештај и чување животиња, робе, опреме за различите производне и услужне делатности итд.

Зградама се сматрају и грађевине које имају кров, али немају (све) зидове (нпр. настрешнице), као и грађевине које су претежно или потпуно смештене испод површине земље (нпр. склоништа, подземне гараже, продавнице и други пословни простор у подземним пролазима и сл.).

**Остале грађевине** јесу све грађевине које нису зграде: железнице, путеви, мостови, аутопутеви, аеродромске стазе, базени итд.

**Вредност уговорених радова** подразумева укупну вредност уговора склопљених у извештајном тромесечју (нови уговори).

Детаљнија методолошка објашњења овог истраживања налазе се на сајту Републичког завода за статистику <http://webrzs.stat.gov.rs>.

Републички завод за статистику од 1999. године не располаже појединим подацима за АП Косово и Метохија, тако да они нису садржани у обухвату података за Републику Србију (укупно).

Контакт: [milka.djuka@stat.gov.rs](mailto:milka.djuka@stat.gov.rs) тел: 011 2412-922 локал 260

Издаје и штампа: Републички завод за статистику, Београд, Милана Ракића 5   
Tелефон: 011 2412-922 (централа) • Tелефакс: 011 2411-260 • www.stat.gov.rs  
Одговара: проф. др Драган Вукмировић, директор   
Tираж: 20 ● Периодика излажења: тромесечна